
Ĉi tiu revuo estas tute neŭtrala rilate politikajn aferojn. La apero de 
flagoj kaj simboloj en la revuo tute ne montras apogon aŭ rifuzon al 
la ideoj, ŝtatoj, regionoj aŭ asocioj de ili reprezentataj. La sola apogo 
de nia revuo rilatas al la adopto de la intemacia lingvo Esperanto kiel 
komunikilo por la tuta Homaro. 











Jen nova revuo 


Antaŭ dudeko da jaroj, 
kiam interreto ekebligis 
kontaktojn inter divers-landaj 
homoj, grupeto de esperantistoj 
kreis dissendo-liston por paroli 
pri standardoj kaj ni, duon-ŝerce 

duon-serioze, oficialigis la grupon V.E.N.T.O. (tiame: Veksilologia 
Esperantista Ne-formala Tutmonda Organizo). Okaze de la mesaĝoj 
tiam senditaj, ni parolis pri simboloj, koloroj, signifoj, novaĵoj kaj ĉiam 
rilate al veksilologio. Sed kio estas veksilologio? 

lom lakone Plena llustrita Vortaro diras, ke veksilologio estas 
flagoscienco. Verdire ĝi pravas, kvankam tiu difino estas tro malriĉa. 
Veksilologio, ja ankaŭ nomata flagoscienco, estas scienco helpanta la 
historiistojn kaj ĝi okupiĝas pri flagoj, standardoj kaj similaj insignoj. Kaj 
oni povus aldoni, ke ĝi helpas ne nur historiistojn ĉarĝi ankaŭ rilatas al 
sociologio kaj ĝenerale ĝi helpas al ĉiuj esploristoj kiuj emas kompreni la 
homajn grupojn. 

Hodiaŭ naskiĝas nova revuo kiu pritraktos veksilologiajn aferojn 
en la internacia lingvo esperanto. Ni disvastigos ĝin per interreto, tiel 
estos eble havigi niajn artikolojn al ĉiuj interesitoj ĉiuloke. Eldoni 
paperan revuon, nepre tutkolora pro la temo pritrakota, estus maleble 
el la ekonmia vidpunkto. Tamen, se ni uzas interreton ĝi povos esti 
realigebla projekto kaj espereble sukcesa. Tiu antikva dissendo listo 
nomita VENTO hodiaŭ estas nova revuo kun tiu sama nomo, kvankam ni 
ŝanĝis la signifon de tiu akronimo per Veksilologia EsperaNtista 
Tutmonda Organizo. Krome, la nomo ja taŭgas ĉar la vento estas esenca 
elemento por vivigi standardon kaj per facila vento nia lingvo celas 
diskoniĝi tra la tuta mondo. 






Nia celo estas aperigi kvar numerojn jare. Ili estos tute senpagaj 
por ĉiuj interesitoj. Male, ni petas la kunlaboron de ĉiuj kiuj amas 
standardojn kaj ĝenerale insignojn pere de la sendado de informoj, 
fotografaĵoj, artikoloj, ktp. 

Ni esperas, ke Vi ĝuos ĉi tiun unuan numeron de nova revuo, kiu 
nur celas esti la unua paŝo de longa vojo. 

Jose Maria Rodrfguez Herndndez 
Andaluzio - Hispanio 
Veksilologia Esperantista Tut-monda Organizo 



Memoru, ke laŭ rekomendo de Universala Esperanto-Asocio, ĉiuj 
Esperanto-flagoj estas verdaj, escepte de la blanka kvadrato 
enhavanta la veredan stelon, kaj ili devas konformi al jenaj 
proporcioj. 








La Sahara Standardo 


Kvankam ne temas pri ŝtato agnoskita de la tuta internacia 
komunumo, oni devas diri, ke la Araba Demokratia Sahara Respubliko 
estas oficiale akceptita de pli ol 50 ŝtatoj. Kiam Hispanio forlasis tiun 
teritorion fine de la jaro 1975, post la "Akordo de Madrido", Maroko 
okupis la nordan parton de la teritorio kaj Maŭritanio trionon en la sudo. 
Tuj poste, la Fronto-Polisario, organizo reprezentanta la saharan 
popolon, proklamis la sendependiĝon de la eksa hispana kolonio en la 
nord-okcidento de Afriko. 



La standardon de Sahario oni kreis en la jaro 1973 de l-Ŭali- 
Mustafa Sajjid (1948-1976), unu el la ĉefaj fondintoj de la Fronto- 
Polisario kaj unua Prezidento de la Araba Demokratia Sahara 
Respubliko. Li mortis dum gerila agado en Maŭritanio. La koloroj kaj eĉ 
la formo estas bazitaj sur la standardo de la araba ribelo de la jaro 1916 
kontraŭ Turkio, kiu celis krei araban ŝtaton el Sirio ĝis Jemeno, kvankam 
post tiu ribelo okazis la kolonian dividon de la arabaj teritorioj inter la 
eŭropaj ŝtatoj Francio kaj Britio post la unua mond-milito. La koloroj de 


la standardo uzita dum tiu ribelo estis poste la bazo de multaj 
nuntempaj arabaj standardoj, kiel tiuj de Irako, Sirio, Egiptio, Jordanio 
kaj Palestino. Konkrete, la sahara standardo estas tute simila al tiu de 
Palestino, kvankam oni aldonis du pliajn elementojn: ruĝaj stelo kaj 
luno. 



Sahara standardo ondumas en la kampadejoj de la sudo de 
Alĝerio 

Rilate la signifon de la koloroj estas jena: 

Ruĝa triangulo: reprezentas la sangon verŝita de la herooj. 

Nigra strio: montras la doloron de la sahara popolo kaj la 
funebron omaĝe al tiuj kiuj mortis cele la sendependiĝon de 
Sahario. 

pacon dezirata de la sahara popolo. 

Verda strio: memorigas la esperon de la sahara popolo krei 
propran ŝtaton. 

Ruĝaj luno kaj stelo: montras, ke Sahario apartenas al la islama 
kulturo. 





De tempo al tempo kaj pro la historia rilato inter Hispanio kaj la Sahara 
Respubliko, la sahara standardo pendumas el la balkonoj de hispanaj 
urbodomoj, por memori la lukton de la sahara popolo cele la 
sendependiĝo. 

Jen la nuntempa standardo, tamen kiam Sahario atingos sian 
kompletan sendependiĝon la nigra strio, reprezentanta la suferon de la 
popolo, kiu nuntempe aperas supren de la simbolo okupos, la suban 
parton, do la espero, montrata de la verda strio, iros supren. 


Kunlaboru kun VENTO 

La revuo aperas kvar-foje en la jaro. La venonta numero 
aperos komence de la monato Aprilo 2019. Se Vi deziras 
kunlabori kun ĉi tiu projekto, sendu Vian artikolon, 
informon, fotografaĵon, ktp antaŭ la 15-a de marto 2019 al: 





esperantol4@ono.com 








Klel lokl nlan standardon? 


Se paroli pri la organizado de E-aktoj, ni ne devus forgesi la 
protokolajn regulojn rilate la lokigon de standardoj. Ofte al niaj 
universalaj kaj eĉ al naciaj kongresoj ĉeestas politikaj reprezentantoj de 
la urbo aŭ la ŝtato kie okazas la esperantista renkontiĝo kaj ni devus obei 
tiujn regulojn kiuj, laŭ la nacia protokolo, decidas kie lokigi unu aŭ alian 
standardon. Kompreneble, oni devas diri unue, ke ne en ĉiuj partoj de 
la mondo oni sekvas la samajn regulojn rilate la protokolon, tamen jen 
la plej internaciaj se oni parolas pri ĉi tiu temo. 

Hodiaŭ ni parolos pri la lokigo de flagoj ĉe la kunvenejo, specife 
pri la enirejo kaj post la prezida tablo. 

Prezida tablo: 

Se enestas 2 standardoj, ekzemple tiu de la ŝtato kie okazas la 
kongreso kaj la esperanto-flago, jen la lokigo: 


Nacia Esperanto- 

Standardo Standardo 



A 

Ceestanta Publiko 


Se oni aldonas pliajn standardojn, ekzemple tiuj de la urbo, de 
la regiono, de Eŭropa Unio, jen la lokigo: 







Ceestanta Publiko 

En ĉi tiu kazo la normala ordigo estus: 

1) Ŝtato 2) Regiono 3) Urbo 4) Eŭropa Unio / Kontinenta 
organizo 5) Esperanto 

Se ni parolas pri la enirejo en la kongresejon, tio estas ne post 
la prezida tablo, la plej grava standardo okupos la lokon plej proksima al 
la enirejo kaj apud ĝi, sinsekve, la ceteraj standardoj laŭ jene: 



La plej ofta ordigo estus, kiel jam dirite: 

1) Ŝtato 2) Regiono 3) Urbo 4) Eŭropa Unio / Kontinenta 
organizo 5) Esperanto 

Se nur ondumas ĉe la enirejo la standardoj de la ŝtato (aŭ nur tiu 
de la regiono aŭ de la urbo) kaj tiu de la esperanto-movado, la plej 
proksima al la enirejo estos tiu de la ŝtato kaj sekve la esperanto-flago. 

















Lastaĵ InformoJ pri StandardoJ 



Nova Standardo de MaŭritanioJ 


Dum la jaro 2017 la mauritana Prezidento Mohamed Ould Abdel Aziz 
proponis kelkajn ŝanĝojn en la Konstitucio, inter ili la ŝanĝo de la nacia 
standardo. Tiel, okaze de referendumo okazita la 6-an de aŭgusto 2017, 
oni aprobis novan standardon. Al la tradicia standardo, jam adoptita 
post la sendependiĝoen la jaro 1959, oni aldonis du horizontalajn ruĝajn 
striojn en la supra kaj en la suba parto de la flago. Ambaŭ strioj 
reprezentas la sangon de tiuj kiuj luktis cele la sendependiĝon de 
Maŭritano. 



Nova maŭritana standardo 


Transnistrio adoptis oficiale la rusan flagon. 


La Suprema Konsilio de la Transnistria Respubliko aprobis la proponon 
de la Registaro adopti la tri-koloran flagon de Rusio kiel duan nacian 
standardon de ĉi tiu teritorio. Laŭ la nova leĝo la rusa standardo 
ondumos en ĉiuj oficialaj konstruaĵoj kaj ĝi estos uzata okaze de naciaj 
ceremonioj. 








La politika rango de ĉi tiu eksa soveta respubliko, kiu ankoraŭ uzas 
oficiale la tiaman sovetan standardon, ne estas tute klara. Jure 
Transnistrio apartenas al la Moldava Respubliko, tamen fakte temas pri 
tute sendependa respubliko, kvankam ne internacie agnoskita, pro la 
fakto ke ili posedas propran registaron, parlamenton, armeon, policon 
kaj eĉ monunuon. La plejmulto el la enloĝantoj posedas la moldavan 
civitanecon, tamen ankaŭ troviĝas tie rusoj kaj ukrainoj. 



Standardo de la Transnistria Respubliko 



Nova dua Standardo 


La standardo de la Atolo Bikino memoras la nuklean respondecon de 


La atolo Bikino troviĝas en la Marŝala Insularo -Pacifika Oceano-, 
sendependa ŝtato libere asociita al Usono. Usono en la jaro 1946 devigis 
la enloĝantojn forlasi la teritorion, ĉar ĝi estus uzata kiel laboratorio por 
atom-bombajn provojn. La originalaj bikinanoj nuntempe troviĝas ĉe 
en la insulo Majuro, kie eĉ ekzistas oficiale la urbodomo de la "ekziliita" 
Bikino. Ĉi tiu urbodomo adoptis oficiale la standardon de la bikina atolo. 
Ĝi aspekte similas al la usona flago, kvankam sur ĝi aperas 23 steloj, 
memore al la 23 insuletoj de la atolono. Aperas ankaŭ 3 nigraj steloj, 
memore al tiuj 3 insuloj kiuj estis tute malaperigitaj post la eksplodo de 
atom-bombo en la jaro 1954. Du pliaj nigraj standardoj omaĝas la lokojn 
kiuj nuntempe troviĝas la eksaj enloĝantoj de Bikini. 

Ankaŭ aperas sur la standardo jena devizo: MEN OTEMJEJ REJ ILI BEIN 
ANIJ (ĉio restas en la manoj de Dio). Temas pri la respondo de la estro 
de Bikini kiam li ricevis la ordonon de la Usona reprezentanto forlasi la 
atolon. 








Pere de ĉi tiu standardo, kiu estas tute oficiala, la bikinanoj celas 
memorigi al la usona registaro la respondencon, kaj socian kaj 
ekonomian, pro la deviga ekziliado de la bikinaj enloĝantoj kaj la 
necesajn mon-kompensojn ricevendajn pro la nuklea malpurigo de la 
atolo. 



Bolivio kreas oficialan standardon por sia mara postulo. 


Inter la jaroj 1879 kaj 1883 okazis milito inter Ĉilio, Bolivio kaj Peruo, 
kies fina rezulto estis la perdo de regiono apud la Pacifika Oceano fare 
de Bolivio. Ekde tiam ĉi tiu sudamerika ŝtato reklamas sian rajton 
rekuperi tiun teritorion, eĉ minimuman parton, kaj ebligi ĉi tiel la rektan 
aliron de Bolivio al la maro. 

En la jaro 2017 la Bolivia parlamento aprobis leĝon kiu oficialigas la 
standardon de la mara postulo de Bolivio kun la celo montri sian deziron 
atingi tiun aliron al la Pacifika Oceano. Sur la standardo aperas supren 
la du oficialajn boliviajn flagojn, tiu historia kaj ankaŭ la flago de la 
ajmara popolo. Ĉirkaŭ ĉi tiuj du standardoj troviĝas flavaj steloj, 
reprezentantaj 9 boliviajn regionoj. Aperas ankaŭ izolita alia stelo, kiu 
estas la perdita regiono kiu ebligus la bolivian aliron al la maro. La 
standarda fono estas blu-kolora kaj ĝi reprezentas la maron. 

En oktobro 2018 la Internacia Justica Kortumo en Den Haag rifuzis la 
peton de Bolivio kaj deklaris, ke Ĉilio ne estas devigata intertrakti kun 
Bolivio por trovi solvon al la mara postulo de ĉi tiu ŝtato. 












Sur ĉiu numero ni aperigos fotografaĵon de unu el niaj legantoj. Sur ĝi 
devas aperi standardo. Atentu la fotografaĵo devas esti originala kaj oni 
devas sciigi pri la loko, kaj se eble la dato, de la bildo. Bv. sendi Vian 
fotografaĵon al: esperantol4(5)ono.com kun la indiko: "Fotografio de 
standardo". 



Ambasadejo de Kataro en Parizo, tuj apud la Triumf-Arko. 
Monato julio 2007. Aŭtoro: Jose Mana Rodnguez (Hispanio) 






Hisado de Esperanto-flago en 
Andaluzia Glmnazlo 



Esperanto-standardo ondumis la pasintan 14-an de decembro en la 
Gimnazio "Almenara" en Velez-Malaga (Andaluzio-Hispanio). Fabian 
Jimenez, profesoro en tiu lernejo kaj membro de Andaluzia Esperanto- 
Unuiĝo, organizis prelegon kaj feston honore al la internacia lingvo en ĉi 
tiu gimnaZio. Ĉiuj gelernantoj ankaŭ estis invitataj gustumi tipan 
andaluzian matenmanĝon. Dum la festo ankaŭ honore oni hisis nian 
standardon en la lernejo. 










Flagoj de seksaj komunumoj 


La ĉielarka standardo aperis komence de la 70-jaroj por 
reprezenti kaj igi videbla la gejan komunumon en la urbo San-Francisko. 
Nuntempe ĝi estas unu el la plej agnoskitaj simboloj, tamen ĝi ne estas 
la sola standardo de komunumoj bazitaj sur seksaj inklinoj. Jen aliaj ne 
tiel konataj: 



Temas pri la seksa orientiĝo de iu, kiu spertas seksuman kaj 
emocian allogon al personoj de ambaŭ seksoj. La flagon dezajnis 
Michael Page kiu klarigis, ke la blua koloro reprezentas la allogon al alia 
sekso, male la roza koloro montras la inklinon al propra sekso. La 
miksiĝo de ambaŭ koloroj, tio estas la altiro al ambaŭ seksoj, aperigas la 
violan koloron, kiu troviĝas meze de la standardo. 


TRANSGENRA KOMUNUMO: 

Temas pri tiuj homoj kun malakordo inter sia socia sekso kaj sia 
biologia sekso. La flagon dezajnis Monica Helms en la jaro 1999, 
kvankam ĝi ne estas la sola standardo reprezentanta ĉi tiun 


komunumon, tamen ja la plej uzata. La koloroj de la flago reprezentas 
la tradiciajn kolorojn de la infan-aĝo: blua por infanoj, roza por inoj kaj 
meze de ambaŭ troviĝas la blanka koloro montranta neniun el ambaŭ 
genroj. La horizontalaj strioj sciigas, ke ĉiu seks-allogo adoptita estas 
tute ĝusta. 




Transgenra standardo 


NENIUSEKSEMA KOMUNUMO: 

En la jaro 2009 la usona asocio de neniuseksemuloj, kie ariĝas 
homoj kiuj sentas nenian seksan allogon, decidis krei standardon por 
identigi ĉi tiun komunumon dum geja parado en San-Francisko. La 
adoptita standardo montras la kolorojn nigra (neniuseksemo); griza 
(duon-seksemo); blanka (seksemo) kaj viola (komunumo). 



Standardo de la Neniuseksema Movado 




INTERSEKSA KOMUNUMO; 



Interseksuloj estas tiuj homoj kies reprodukta sistemo ne 
akordas al sia genro. La koloroj uzataj en la standardo: flava kaj viola 
estas la kontraŭaj koloroj al tiuj ofte uzataj por reprezenti virojn kaj 
virinojn (blua kaj roza). La cirklo montras la integrecon kaj kompletecon 
de la interseksuloj. 


ĈIASEKSEMA KOMUNUMO: 



Ĉiaseksemulo estas homa seksa orientiĝo karakterizita de la 
sentimenta, estetika, romantika aŭ seksa allogo sendepende de la genro 
aŭ sekso de aliaj personoj samkiel ĉia seksa praktiko. La blua koloro de 
la standardo reprezentas la seksan allogon kun homoj, la roza al virinoj 







kaj meze troviĝas la flava koloro de tiuj kiuj sentas allogon sendepende 
de ambaŭ genroj. 


LESBA KOMUNUMO; 



Lesbo aŭ lesbanino estas virino kiu preferas seksajn kaj 
romantikajn rilatojn nur kun aliaj virinoj. Ne ekzistas komuna akordo 
por oficialigi la standardon de la lesba movado. En la jaro 1999 aperis 
jena flago, kie videblas nigra inversigita triangulo, simbolo uzata de la 
nazioj por signi la kontraŭ-sociajn virinojn. Ene de la triangulo troviĝas 
du-flanka hakilo, simbolo de la matriarkaj socioj. Fone la viola koloro 
omaĝas la feminisman movadon. 


SADOMASOĤISMA KOMUNUMO: 






Sadomasoĥismo estas la plezuro kiu derivas de agoj implikantaj 
la ricevon kaj/aŭ la okazigon de doloro kaj/aŭ humiligo. La aŭtoro de la 
standardo deklaris, ke ĉiu homo rajtas doni kaj kompreni propran 
signifon al koloroj kaj simboloj aperantaj en la flago de ĉi tiu movado. 


KOMUNUMODEURSOJ; 




Temas pri subkulturo ene de la geja komunumo. Temas pri gejoj 
kun fortika korpo kaj faciaj kaj korpaj viloj. La ursoj emas al vireco kaj 
multfoje malakceptas la inemon de aliaj gejoj. La flago reprezentas la 
integriĝon de ĉiuj rasoj, pere de la kunfandiĝo de la haŭtoj de malsimilaj 
bestoj, kies haŭtaj koloroj aperas sur la flago. La ŝpuro apartenas al 
urso, kiu nomigas ĉi tiun movadon. 



Andaluzia Esperanto -Unuiĝo 


Asoclttcl6n Andoluza d« Esporanto 




La angulo de la blazonoj 


Meze de la andora 
standardo troviĝas bela 
blazono. La standardo estas 
kunfandiĝo de tiuj hispana kaj 
franca, ĉar ĉi tiu malgranda 
ŝtato troviĝas kaj estas 
protektata de Francio kaj 
Hispanio. Krome temas pri 

kun-priclando, kies ŝtatestroj estas la Episkopo de La Seu d'Urgell en 
Hispanio kaj la Prezidento de la Franca Respubliko. La dezajnon de la 
flago oni aprobis en la jaro 1866. Meze de la standardo troviĝas la 
blazonon de la ŝtato. 



La signifo de la elementoj 
aperantaj sur la blazono estas jena: 

Supre - Suben / Maldekstre - Dekstren 

MITRO reprezentanta unu el la 
kunprincoj, tio estas: la episkopo de La 
Seu d'Urgell. 

TRI RUĜAJ STRIOJ SUR FLAVA FONO 

Temas pri la blazono de la franca 
graflando Foix, apud Andoro. 

KVAR RUĜAJ STRIOJ SUR FLAVA FONO 



lli reprezentas la blazonon de la aragona regno-lando. 


DU BOVINOJ reprezentas la vic-graflandon Bearn. 


Sur la suba parto de la blazono aperas latin-lingve la frazo VIRTUS UNITA 
FORTIOR (La virto unuiĝinta estas pli forta). 



Kiel kunlabori kun VENTO: 


• Estas bonvenaj ĉiuj kontribuaĵoj al nia revuo. Se Vi interesiĝas 
pri veksilologio ne hezitu sendi al ni artikolojn, informojn, 
desegnaĵojn, ktp. La kontribuaĵoj nepre devas esti verkitaj en la 
internacia lingvo Esperanto kaj temi pri veksilologiaj aferoj. Se 
temas pri blazonoj, ili devas aperi ankaŭ ene de standardo por 
tiel konsideri, ke ĝi ankaŭ rilatas al veksilologio. 

• Sur ĉiu numero ni aperigos unu aŭ kelkajn fotografaĵojn senditaj 
de niaj legantoj. Ĉi tiuj fotografaĵoj devas esti originalaj, tio estas 
ne temas pri fotoj prenitaj el interretaj paĝoj. Sur tiuj 
fotografaĵoj devas aperi standardo(j). La sendanto devas sciigi 
pri la loko, kaj se eble ankaŭ la dato, de la fotografaĵo. 

• Okaze de la sendo de artikolo aŭ informoj pri standardoj la 
aŭtoro devas eviti fari aprobajn aŭ mal-aprobajn politikajn 
komentojn pri la ŝtato, komunumo aŭ regiono de la flago. Nia 
revuo estas tute neŭtrala rilate politikajn internaciajn aferojn aŭ 
movadojn. 

• La revuo estas tute senpaga, do pro la sendo de kontribuaĵo oni 
ricevas neniun kontraŭ-pagon. Kompreneble la aŭtoro rajtas 
aperigi siajn personajn datumojn komence de la artikolo. 


Kiel membriĝi en V.E.N.T.O. 

• Veksilologia EsperaNtista Tutmonda Organizo deziras esti la 
organizo de la Esperanto-Movado rilatanta al veksilologiaj 
aferoj. La aliĝo al ĉi tiu asocio estas tute sen-paga. Estontece, 
kaj se ni atingas sufiĉan nombron da aliĝintoj, ni petos nian 
eniron en UEAn kiel fakan asocion. Por aliĝi al la asocio Vi nur 
devas sendi mesaĝon al nia adreso: esperantol4(5)ono.com 



















